CELEX: 62017CN0315
Language: lt
Date: 2017-05-29 00:00:00
Title: Byla C-315/17: 2017 m. gegužės 29 d. Juzgado de lo Contencioso-Administrativo de Zaragoza (Ispanija) pateiktas prašymas priimti prejudicinį sprendimą byloje Pilar Centeno Meléndez/Universidad de Zaragoza

14.8.2017   
            
            
               LT
            
            
               Europos Sąjungos oficialusis leidinys
            
            
               C 269/9
            
         2017 m. gegužės 29 d.Juzgado de lo Contencioso-Administrativo de Zaragoza (Ispanija) pateiktas prašymas priimti prejudicinį sprendimą byloje Pilar Centeno Meléndez/Universidad de Zaragoza
   
   (Byla C-315/17)
   (2017/C 269/13)
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Juzgado de lo Contencioso-Administrativo de Zaragoza
   
   
      Šalys pagrindinėje byloje
   
   
      Ieškovė: Pilar Centeno Meléndez
   
      Atsakovas: Universidad de Zaragoza
   
   
      Prejudiciniai klausimai
   
   
               1.
            
            
               Ar Bendrojo susitarimo, pateikiamo 1999 m. birželio 28 d. Tarybos direktyvos 1999/70/EB (1) priede, 4 punkto 1 dalis taikoma pagal horizontaliąją karjeros sistemą mokamam priedui prie atlyginimo, kurio reikalauja ieškovė, nes jis yra darbo sąlyga, arba, ar, atvirkščiai, šis priedas prie atlyginimo yra atlyginimas, kuriam būdingos šioje nutartyje nurodytos savybės, ir kuris mokamas atsižvelgiant į gavėjo subjektyvias savybes, kurias jis įgijo daugelį metų dirbdamas pagal sistemą, grindžiamą laipsniškai didėjančiu darbo užduočių sudėtingumu, atsakomybės didėjimu, tęstinumu, specializacija ir profesionalumu?
            
         
               2.
            
            
               Jeigu atsakymas į pirmesnį klausimą būtų teigiamas, ir jeigu Teisingumo Teismas padarytų išvadą, kad priedas prie atlyginimo yra viena iš darbo sąlygų, nurodytų Bendrojo susitarimo 4 punkto 1 dalyje, ar atlyginimo dydžių skirtumas yra pateisinamas objektyviomis priežastimis?
            
         
      (1)  1999 m. birželio 28 d. Tarybos direktyva 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas sutartis (OL L 175, 1999, p. 43; 2004 m. specialusis leidimas lietuvių k., 5 sk., 3 t., p. 368).